Alain Poher

Alain Émile Louis Marie Poher (født 17. april 1909 i Ablon-sur-Seine, død 9. desember 1996 i Paris) var en fransk politiker (Mouvement républicain populaire). Han var medlem av senatet fra 1946 til 1948 og fra 1952 til 1996. Fra 1968 var han president i senatet. Poher var fungerende president for Republikken Frankrike i 1969 etter at de Gaulle overraskende gikk av, og igjen i 1974 etter Pompidous død. Han var fra 1966 til 1969 president i Europaparlamentet. Poher stilte i 1969 til valg som Frankrikes president, men tapte i andre valgomgang mot Georges Pompidou med 42 prosent av stemmene.

Alain Poher ble født som sønn av en sjefingeniør i et fransk jernbaneselskap. Han gikk på gymnas i Paris (Louis-le-Grand og St. Louis). Senere tok han statseksamen i jus og diplomeksamen i politikk i Paris. Han fikk også diplomeksamen som bergverksingeniør.

Referanser 

Franske politikere
Personer fra departementet Val-de-Marne
Fødsler i 1909
Dødsfall i 1996
Europaparlamentets presidenter
Médaille de la Résistance française